5. ΑΝΑΓΚ. ΝΟΜΟΣ υπ’ αριθ. 2103 της 23/24 Νοεμ. 1939 (ΦΕΚ Α΄ 508) Περί συστάσεως Ταμείου Κοινοτικής, Εκπαιδευτικής και Φιλανθρωπικής Προνοίας παρά τη εν Βουκουρεστίου Β. Πρεσβεία. Άρθρ.1.-Παρά τη εν Βουκουρεστίω Β. Πρεσβεία της Ελλάδος ιδρύεται «Ταμείον Κοινοτικής Εκπαιδευτικής και Φιλανθρωπικής Προνοίας (Τ.Κ.Ε.Φ.Π.). Άρθρ.2.-Σκοπός του Ταμείου είναι: 1)Η οικονομική ενίσχυσις των εν Ρουμανία νομίμως συνεστημένων εκπαιδευτικών και Φιλανθρωπικών ιδρυμάτων, των τελούντων υπό την διοίκησιν και διαχείρισιν των ελληνικών Κοινοτήτων και ων αι πρόσοδοι δεν επαρκούσι δια τας ανάγκας συντηρήσεως και λειτουργίας αυτών. 2)Η ενίσχυσις των οικονομικών μέσων προς άσκησον θρησκευτικής λατρείας των Ελλήνων ορθοδόξων. Άρθρ.3.-Το Ταμείον διοικείται υπό πενταμελούς Συμβουλίου αποτελουμένου εκ του Πρεσβευτού της Ελλάδος ως Προέδρου του εν Βουκουρεστίω Προξένου της Ελλάδος ως Αντιπροέδρου, του Προέδρου της Ελληνικής Κοινότητος διοριζομένων και απαλλασσομένων τη προτάσει της Β. Πρεσβείας δι’ αποφάσεως του επί των Εξωτερικών Υπουργού. Το Συμβούλιον συνεδριάζει εν Βουκουρεστίω και αποφασίζει παρόντων τριών τουλάχιστον των μελών αυτού, αι αποφάσεις δε αυτού είναι εκτελεσταί. Τον Πρόεδρον κωλυόμενον αναπληροί ο Αντιπρόεδρος. Εν περιπτώσει ισοψηφίας υπερισχύει η ψήφος του Προέδρου. Άρθρ.4.-Πόροι του Τ.Κ.Ε.Φ.Π. καθορίζονται οι εξής: α)Πρόσθετον τέλος 20% επί των εισπρατομένων υπό των εν Ρουμανία Ελληνικών Προξενικών Αρχών προξενικών τελών. Του τέλους τούτου εξαιρούνται αι θεωρήσεις ξένων διαβατηρίων και τα συμβατικά τέλη πιστοποιητικών προελεύσεως εμπορευμάτων ως και παν εν γένει τέλος δια συμβάσεως ή συμφωνίας καθορισθέν. (Αντί για τη σελ. 137(β) Σελ. 137(γ) Τεύχος     Σελ.       Ταμεία Προνοίας στις Πρεσβείες 40.Α.ζ.1-5 β)Αι υπέρ του Ταμείυ τούτου προεαιρετικαί εισφοραί, δωρεαί και κληροδοτήματα των εν Ρουμανία ή αλλαχού φυσικών ή νομικών προσώπων δημοσίου ή ιδιωτικού Δικαίου. γ)Το ως άνω επιβαλλόμενον πρόσθετον τέλος εισπράττεται άνευ επιθέσεως ενσήμου προστιθέμενης εις την πράξιν μνείας της εισπράξεως αυτού. Άρθρ.5.-1.Οι κατά το προηγούμενον άρθρον πόροι του Ταμείου κατατίθενται παρά Τραπέζη εντόκως και επ’ ονόματι της εν Βουκουρεστίω Β. Πρεσβείας εις ειδικόν λογαριασμόν. 2.Αι πληρωμαί ενεργούνται κατόπιν αποφάσεως του Συμβουλίου του Ταμείου επί τη βάσει ετησίου προϋπολογισμού και εντός των ορίων των εν αυτώ αναφερομένων πιστώσεων, υπό της Β. Πρεσβείας. 3.Το Διοικητικόν Συμβούλιον υποβάλλει κατά το τέλος εκάστου οικονομικού έτους εις το Υπουργείον των Εξωτερικών απολογισμόν της ληξάσης χρήσεως μετά των δικαιολογητικών διαθέσεως των κονδυλίων και προϋπολογισμόν του νέου οικονομικού έτους. Εν τω προϋπολογισμώ αναγράφονται αι ετήσιαι επιχορηγήσεις προς εκάστην Κοινότητα, Σωματείον ή Ελληνικόν Ίδρυμα κοινής ωφελείας αναλόγως των αναγκών του και μετά εξέτασιν των προϋπολογισμών και απολογισμών αυτών. 4.Τα έξοδα της λειτουργίας του Τ.Κ.Ε.Φ.Π. βαρύνουσιν αυτόν Άρθρ.6.-Αι εν Ρουμανία Ελληνικαί Προξενικαί Αρχαί υποχρεούνται να υποβάλλωσι κατά τριμηνίαν εις την Β. Πρεσβείαν κατάστασιν των γενομένων εκ του ως άνω προσθέτου τέλους εισπράξεων και να εμβάζωσι αυτή το προϊόν των εισπράξεων τούτων άνευ ουδεμίας κρατήσεως υπέρ των αμίσθων Προξενικών Αρχών. Άρθρ. 7.-Αι την ταμειακήν υπηρεσίαν του Τ.Κ.Ε.Φ.Π. αφορώσαι διατάξεις των άρθρ. 3 και 5 του παρόντος Νόμου δύνανται να τροποποιηθώσι και συμπληρωθώσι δια Β.Δ/τος. Άρθρ.8.-Η ισχύς του παρόντος Α. Νόμου άρχεται από 1ης Δεκ. 1939. 